Document ID: /roh_data/filtered/fineweb-2-filterrobots_roh.jsonl.gz/66211

Bainvegni sin las paginas da la GiuRu!
La GiuRu (Giuventetgna Rumantscha) promova contacts tranter la giuventetgna da las differentas regiuns rumantschas e dad autras minoritads internaziunalas. Ella porscha a giuvnas rumantschas e giuvens rumantschs raps, communicaziun ed agid per la realisaziun d'in project cultural rumantsch.
Per tgi che scriva bugen ed ha munchentau la era famosa da las PUNTS cumpara mintga emprem vendergis dil meins ina pagina per vus ella Quotidiana! Has ti era ina contribuziun per publicar?
In dils ultims projects da la GiuRu:
Novitads
La nova pagina da las vuschs giuvnas e qua cun contribuziuns da l'Engiadina, da Berna e da la Val Lumnezia. La pagina cumpara mintgamai igl emprem venderdi dil meins. Contribuziuns pon ins tarmetter a <email-pii> per mintga text dat ei 50 francs. Bun divertimaint cun la lectura
Thank god it's friday e lura anc tgeinin. Tgi fa la punt e gauda ina fin d'emna prolunghida? La quotidiana betg ed aschia cumpara oz la pagina #vuschsgiuvnas sco usità igl emprim venderdi dil mais matg cun contribuziuns ora da l'Engiadina e da la Surselva.
Contribuziuns vegnan sustegnidas cun pagar 50 francs per contribuziun, tut ils extras (fotografia, poesia,etc) dattan anc ina giada 25 francs vitier. Bun divertimaint cun la pagina aschuntada quasut.
En La Quotidiana dad oz han ins era cattau in'autra interessanta pagina da trais giuvens rumantschs ch'ein stai a Roma en la guardia papala. Il survetsch a Roma prestan Maurus Beer da Sevgein, che ha gist terminà suenter trais onns, Gian Andri Arpagaus da Laax ed il subofficier Carlo Pfister da Schlans. Era quista pagina havein nus semtgau qua per leger per ils interesads.
La GiuRu ha uonn in special giubileum, 25 onns uniun da Giuventetgna Rumantscha. Per quai festivain nus egl avust a Chapella. Detagls davart noss agen open air a l'aria libra en vegnids presentads a la radunanza generala ils 9 ed ils 10 dad avrigl en Val Müstair.
Radio Rumantsch ha rapportà:
http://www.rtr.ch/novitads/grischun/engiadina/cler-che-la-giuru-viva-anc